# Hank Green

William Henry Green II, més conegut com a Hank Green (Birmingham, 5 de maig de 1980), és un emprenedor, músic, educador i youtuber estatunidenc conegut pel seu canal VlogBrothers, creat juntament amb el seu germà John Green, els canals educatius Crash Course i SciShow, el blog de tecnologia mediambiental EcoGeek i la plataforma de micromecenatge Subbable, que va ser absorbida per Patreon en 2014.
Hank i el seu germà John van crear VidCon, la convenció de vídeo en línia més gran del món. Està involucrat en multitud de canals de YouTube, incloent Crash Course, SciShow, SciShow Space, SciShow Psych, The Lizzie Bennet Diaries, The Brain Scoop, Animal Wonders, Cereal Time, How to Adult, i Sexplanations.

## Vida personal

Hank Green va néixer a Birmingham, Alabama, poc abans que la seva família traslladés a Orlando, Florida, on es va criar. Es va graduar de Winter Park High School el 1998, es va titular en Bioquímica d'Universitat Eckerd i va obtenir un postgrau en Estudis Mediambientals per la Universitat de Montana. Resideix en Missoula, Montana amb la seva parella, Katherine Green.

## Carrera
### Vlogbrothers

De l'1 de gener al 31 de desembre de 2007 Hank i John van dur a terme un projecto de videoblog titulat Brotherhood 2.0. La premissa original del projecte era que els germans deixarien de comunicar-se durant l'any excepte mitjançant videoblogs publicats alternativament per cadascun al canal de YouTube de tots dos cada dia de setmana. El canal va continuar publicant videoblogs, sense la limitació en comunicacions i rebaixant la freqüència de publicació a dos vídeos a la setmana.

### VidCon

Hank i John van crear VidCon en 2010, una convenció anual de creadors, públic i representants de la indústria del vídeo en línia a nivell mundial en resposta a la creixent comunitat creada entorn del format. Hank va declarar en 2009: «Volíem reunir a la comunitat de vídeo online en un sol lloc, al món real, durant un cap de setmana. És una celebració de la comunitat, amb actuacions, concerts i festes; però també és un debat sobre l'explosió de la comunitat de vídeo online».

### Altres projectes

Des de 2007, com a part de Vlogbrothers, ha organitzat i participat a l'esdeveniment anual destinat a la beneficència Project for Awesome, que anima a youtubers a crear vídeos contribuint i publicitant organitzacions benèfiques o sense ànim de lucre.
El gener de 2012 va crear dos canals educatius finançats amb ajuda de YouTube: SciShow, que cobreix notícies i explicacions científiques, incloent entrevistes amb experts; i Crash Course, al costat del seu germà John, que consisteix en una sèrie de cursos basats en el pla d'estudis de l'educació secundària estatunidenca.
L'any 2018 va publicar la seva primera novel·la, traduïda al català amb el títol Un Fet Absolutament Extraordinari, que va ser un èxit tant de crítica com de ventes. La seva continuació es va publicar el 2020.

## Referències

* ↑ «VlogBrothers channel». YouTube. [Consulta: 11 gener 2012].
* ↑ AJ. «Indiegogo Celebrates YouTubers' Big Successes at VidCon». Indiegogo, 03-07-2014. [Consulta: 21 juliol 2014].
* ↑ «Crash Course». YouTube. [Consulta: 26 març 2013].
* ↑ «SciShow». YouTube. [Consulta: 26 març 2013].
* ↑ «The Lizzie Bennet Diaries». YouTube. [Consulta: 26 març 2013].
* ↑ «The Brain Scoop». YouTube. [Consulta: 26 març 2013].
* ↑ «Missoula's Hank Green wins an Emmy». Arxivat de l'original el 21 d'agost de 2014. [Consulta: 22 juliol 2014].
* ↑ Hank Green. «Brotherhood 2.0: May 16». VlogBrothers. YouTube, 16-05-2007. [Consulta: 15 maig 2013].
* ↑ «Hank's MySpace». Myspace. [Consulta: 11 gener 2012].
* ↑ «Fifth Anniversary with The Katherine». VlogBrothers. [Consulta: 2 setembre 2015].
* ↑ «Brothers Reconnect Using Video Blogging». All Things Considered. NPR, 20-01-2008. [Consulta: 21 juliol 2014].
* ↑ «agost 2007 Archive». Fox News, 14-08-2007. [Consulta: 21 juliol 2014].
* ↑ Shore, Jennifer. «How 2 Brothers Turned a YouTube Experiment Into a Charitable Mission». Mashable, 09-11-2012. [Consulta: 21 juliol 2014].
* ↑ «VidCon Questions Answered». [Consulta: 30 juny 2021].
* ↑ Cooker, Lucy; Cotton, Tony; Helen, Toft. How we wrote this book. Abingdon, Oxon; New York, NY: Routledge, 2018.: Routledge, 2018-02-02, p. 13–20.
* ↑ «RFID Module Tracking: Setting up Your John Deere Green Star Monitor», 01-07-2017. [Consulta: 9 setembre 2021].